FALSAFAH KERANA ALLAH 


Setelah tamat rencana “Ajaran jimat cermat dalam Islam” buah pena pendeta Za“ba yang telah tersiar di dalam 


majalah ini dengan bersambung-sambung. Maka sekarang Tuan Za“ba menulis lagi berkenaan dengan maudu'* “kerana Allah” 


dan falsafahnya yang kita siarkan di sini bersambung-sambung pula mudah mudahan tulisannya yang berharga ini akan 


menjadi panduan yang baik kepada pembaca-pembaca kita yang dihormati.P 


ERTINYA DAN FALSAFAHNYA 


Perkataan “kerana Allah” itu biasa dipakai pada kerja-kerja 
amal kebajikan sahaja, terutama pada amal-amal kebajikan agama 
seperti sembahyang, puasa, zakat, Haji, Umrah dan sebagainya; 
dan dari situ melarat kepada perbuatan-perbuatan kebajikan yang 
lain seperti bersedekah, menolong-nolong orang, mengajarkan ilmu, 
memberi nasihat, mengarang kitab, membuat masjid dan lain-lain 
kerja kebajikan seperti itu. Maka pada amal-amal agama 
seperti sembahyang, puasa, dan lain-lainnya itu selalulah ada 


termasuk perkataan “kerana Allah” di dalam bacaan niat 


OLEH ZA'BA 


yang diniatkan maksudnya di dalam hati pada permulaan mengerjakan 
ibadat itu, iaitu dikata “Allah Ta'ala”; dan jikalau 
tidak dilafazakan pun itu dengan lidah, biasanya 
adalah juga ia termasuk di akhir niat yang diingatkan 
di dalam hati sahaja itu. 
Maka ertinya “kerana Allah” itu ialah segala pekerjaan 
ibadat dan lain-lain kerja kebajikan yang dikerjakan itu 
dimaksudkan khalas bersih kerana Allah-yakni semata mata 
kerana kerja itu baik dan tiap-tiap yang baik itu 
disuruh oleh Allah atau sekurang-kurang disukainya, ialah oleh 
sebab banyaknya dan kebajikannya dan menfaatnya, sama ada kepada 


diri orang yang mengerjakannya itu zahir atau batin. 

Atau kepada orang lain (masyarakat), atau kepada kedua-duanya 
sekali. Yang demikian berertilah “kerana Allah” itu “kerana 
disuruh Allah, kerana taat menjunjung perintah Allah, kerana 
berbuat apa yang disukai Allah-pendeknya kerana menuntut 
keredhaan Allah, kerana wajah Tuhan yang Maha Tinggi jua. 
Bukan kerana apa-apa yang lain atau kerana manusia, seperti 
kerana berkehendakkan puji dan pandangan orang, 
berkehendakkan dapat kemegahan atau nama. Atau kerana 
berharapkan balas atau apa-apa keuntungan diri, dan lain-lain 
pendapatan bagi faedah diri sendiri yang demikian itu. 
Walau berkehedakkan balas pahala dan balas syurga 
sekalipun; dan buka pula kerana malu kepada orang, 
atau kerana takut kena hukum kalau tidak dikerjakan. 
Bukan! Melainkan (diulangi lagi) hanyalah semata-mata khalas 
kerana Allah-yakni kerana baiknya pekerjaan itu dan 
tiap-tiap yang baik tentu disuruh atau disukai oleh Allah; 
kerana percaya dengan yakin bahawa tiap-tiap yang disuruh atau 
disukai oleh Allah itu tentulah perkara baik dan 
mendatangkan kebajikan. Sama ada kebajikan bagi membaikki 
kekurangan diri sendiri atau membaikki kekurangan 
orang lain dalam pergaulan masyarakat. Maka serta itu 
pula orang yang mengerjakannya itu terasa benarnya dan baiknya 
yang dmeikian itu di dalam batin hatinya sendiri. 

Demikian pula pada fahaman Melayu umum, apabila dikata 


“kerana Allah” maka ialah ertinya sesuatu perbuatan baik atau 


kerja kebajikan yang diperbuat itu tidak berkehendakkan 

balas apa-apa. Atau biar ganti apa-apa. Atau upah apa-apa, 

di dalam dunia ini. Misalnya dikata “aku menolong engkau ini 
kerana Allah Ta'ala sahaja” yakni bukan berharap apa-apa balas 
daripada engkau; dan kadang-kadang kita dengar pula orang berkata: 
“kita member nasihat kerana Allah, dapat bala Allah pula!” 
-yakni diberi nasihat itu dengan tujuan baik semata-mata, 

tetapi orang yang dinasihatkan itu marah pula hingga jadi 
permusuhan dan perseteruan! Pendeknya fahaman Melayu akan 
perkataan “kerana Allah” itu tidaklah jauh selisihnya 

daripada mafhumnya yang asal dalam agama Islam. 

Maka begitulah juga ertinya jika dikata “kerana Allah” 
pada menjauhi sebarang kerja kejahatan dan sebarang larnagan 
agama-tidak mahu berbuat jahat dan salah dan dosa 
bukan kerana takut kena hukum atau apa-apa, melainkan 
“kerana Allah”: yakni semata-mata sebab benda itu jahat, 
salah, dan keji, dan tiap-tiap perkara yang jahat. Salah 
dan keji itu tetaplah tiada disukai Allah, atau pun 
dilarangnya terus dalam agama oleh sebab tiada baiknya atau 
tiada patutnya, oleh sebab mudaratnya dan kejahatannya sama ada 
kepada diri yang mengerjekannya itu sendiri atau kepada 
orang lain (dalam masyarakat) atau kepada kedua-duanya yang demikian 
berertilah apabila tidak berbuat jahat dan dosa hanya 
oleh kerana perbuatan itu jahat dan dosa seperti 
yang tersebut itu maka adalah iaitu khlas “kerana Alla”; 
yakni kerana Allah tiada menyukai akan dia, kerana Allah melarang 
akan dia-pendeknya kerana taat akan larangan Allah, maka 
iaitu pada hujung-hujung kesudahan bermaknalah bersih kerana Allah, 
kerana memelihara jangan dimurkai Allah, kerana keredhaan dan 


wajah Tuhan yang Maha Tinggi bukan kerana apa-apa 


yang lain daripada itu, seperti melakukan manusia, takut 
kena pukul, kena tangkap, kena denda, kena penjara, kena 
seksa neraka dan sebagainya-bukan. 


Tentang tiap-tiap yang kebajikan tentu disukai 


oleh Allah dan tiap-tiap kerja kejahatan dibenci dan tiada 

diredhai Allah itu memang nyata benarnya kepada tiap-tiap 

akal yang siuman dengan tidak berkehendakkan kepada apa-apa 
dalil lagi. Fikirlah sahaja, adakah teruk pada akal 

bahawa berbuat sesuatu yang kebajikan itu tidak disukai 

oleh Tuhan dan tidak disuruhnya, dan berbuat sesuatu 

yang jahat dan salah itu pula disuruhnya atau sekurang-kurang 
digemarinya dan tidak dilarangnya?! Adakah layak dengan 
ajaran Islam atau apa-apa agama jua pun jika dikataka 

Tuhan melarang atau tidak menyukai manusia berbuat apa-apa 
yang kebajikan, dan sebaliknya Tuhan menyuruh atau menggemari 
mereka berbuat kerja-kerja kejahatan?! Tentulahyang demikian 
tidak diterima oleh akal yang waras pada tiap-tiap orang yang 
beriman akan Allah sebagai Tuhan yang Maha Suci daripada 
segala jenis sifat kekurangan. Allah Ta'ala memang menyuruh 
dan menggemari tiap-tiap kerja kebajikan walau apa jua 

pun, dan melarang tiada menyukai tiap-tiap kerja yang 
kejahatan wala apa pun pula. Ia telah menanmkan perasaan 
yang Ia sentiasa menggemari orang berbuat kebajikan dan 

tiada menggemari orang berbuat kejahatan itu di dalam 

tuangan tabiat manusia, dan kemudian diberi-Nya pula 
keterangan-keterangan dalam ajaran segala agama yang telah diutuskan-Nya 
kepada manusia dari awal permulaan dahulu pun. 

Oleh yang demikian maka dapatlah kita mengambil fahaman daripada 
keterangan yang tersebut itu bahawa berbuat sesuatu kerja 
kebajikan kerana kebajikannya semata mata ialah ertinya 
berbuat baik “kerana Allah” yakni kerana disuruh atau 
digemari oleh Allah; dan tiada berbuat sesuatu ekrja 
kejahatan oleh kerana jahatnya semata mata pula ialah 
ertinya tiada berbuat jahat itu “kerana Allah”, yakni 
kerana dilarang atau tiada digemari oleh Allah. 

Kita orang-orang Islam disuruh mengerjakan segala amala 
ibadat, segala jenis pekerjaan agama, dan segala jenis 
kerja kebajikan semuanya kerana Allah, bukan kerana apa-apa 
yang lain; dan daripad aperasaan “kerana Allah” itulah 


terbit buah yang baik sama ada yang mendapatkan manfaat dan 


dan menolakkan mudarat. Demikian pula kita disuruh menjauhi 
segala perkara yang jahat dan salah dan keji yang dilarnag 

oleh agama, ialah semuanya kerana Allah juga-bukan 

kerana apa-apa yang lain; dan daripada perasaan “kerana Allah” 
itulah pula terbit buah keselamatan, iaitu selamat daripada 
rosak binasa dan kerugian dan seksa, baik dalam 

dunia atau dalam akhirat. 

Nabi kita (SAW) sendiri telah disuruh Tuhan berkata 
(qala inna salati wa nusuki wa mahyGya wa mamati Allah 
rabb al- alamin, Id sharika lahu wa bidhalika umirtu wa ang awwal 
al-muslimin: al-An*am 162-163) ertinya: “kata olehmu, 
hai Muhammad, bahawasanya sembahyangku dan ibadatku dan 
hidupku dan matiku ialah kerana Allah atau bagi Allah 
Tuhan seru sekalian alam. Tiada sekutu baginya, dan itulah 
yang aku perintahkan, dan akulah awal-awal orang yang 
menerima Islam menyerah diri kepada kehendak Allah. “Lagi Satu 

firman Tuhan menyuruh Nabi kita beribadat kerana Allah iaitu 

(Inna anzalnd ilayka al-kitab bi al-haq; fa 'budullah mukhlisalahu 
al-din, ila Allah al-din al-khalis: surah al-Tarmar ayat 2-3). 

Ertinya: : Bahawasanya kamilah yang telah menurunkan kepada engkau kitab 
itu dengan membawa kebenaran; oleh itu beribadatlah engkau 

akan Allah dengan suci bersih baginya segala kerja agama. 

Ingat! Tidakkah agama yang suci bersih tulus ikhlas 

itu sememang terhak kerana Allah?” Maka kita orang-orang 

Islam tentulah sangat-sangat dikehendaki meniru tauladan Nabi 

kita ini, kerana sememang dialah ikutan kita. 

Ada pun berkenaan dengan perkara “kerana Allah” pada kerja-kerja 
ibadat dan segala jenis kerja membuat kebajikan itu bolehlah 
dilihat umpamanya firman Tuhan (wa md umiri illa liya “budi 
Allah mukhlisina lahu al-din khunafa'; wayuqimi al-salat 
wayi ti al-zakat wa dhalika dinya al-qayyimah: surah al-Bayyinah 
ayat 5) ertinya: “mereka itu, iaitu orang-orang kafir dan 
Musyrikin, disuruh tiada lain melainkan supaya mereka 
beribadat akan Allah dengan suci bersih baginya keyakinan 


agama, dengan keadaan mengikut jalan yang benar, serta tulus 


hati; dan supaya mereka mendirikan sembahyang dengan tetap 
member zakat; dan itulah agama yang betul dan lurus.” 
Maksudnya orang-orang kafir dan Musyrikin itu diseur suruh 
beribadat akan Allah dengan kerana Allah semata-mata, jangan 
sekutukan Allah itu dengan tuhan-tuhan palsu seperti berhala, 
atau apa-apa jua benda lain yang digemari dan dipuja 
mereka sebagai berhala-seperti wang, kekayaan, kebesaran, 
kemahsyuran, nama, keuntungan , faedah diberi, kesedapan 
dunia, dan sebagainya. Kerana sekalian perkara yang tersebut 
itu apabila dijadikan dia tujuan beribadat atau berbuat 
apa-apa kebajikan, maka adalah ia melemahkan perasaan “kerana 
Allah” dan jadilah ertinya seolah-olah kita bertuhan akan 
benda-benda itu, bukan bertuhankan Allah. Maka yang demikian ialah 
daripada jenis “syarak yang khafi” iaitu menyekutukan Tuhan 
dengan cara tersembunyi. 

Ada pun tentang menjauhi berbuat jahat dan maksiat 
pula maka sungguhpun tidak pernah disebut dengan tepat iaitu 
mesti dengan “kerana Allah” tetapi nyatalah bahawa ia termasuk 
sejenis daripada “ibadat” juga, dan oleh itu hendaklah 
membawa sifat suci bersih kerana Allah juga, bukan 
kerana manusia atau apa-apa yang lain. Maka apabila Tuhan 
berkata umpamanya (waiyyaya fattaqiin: al-Baqarah 41) ertinya 
“dan akan Akulah sahaja kamu sekalian takut 
atau mesti menjaga suruh larnagan”-nyatalah iaitu 
bererti bahawa segala kerja menjauhi daripad aberbuat 
jahat itu pun termasuk mesti “dengan kerana Allah” 
juga; kerana perkataan “itqd” dan segala pecahan-pecahannya 
itu bukan terkhas maknanya bagi menjaga pada berbuat 
baik sahaja, melainkan ialah juga bagi menjaga jangan 
melanggar larangan atau berbuat jahat. Maka ayat-ayat yang memakai 
perkataan itqd dan dan pecahan-pecahanya itu amat banyak didapati 
di dalam Quran. 

Tetapi marilah kita teruskan: Firman Tuhan 
(Wa dharii zahira al-ithmi wa batinahu; innalladhina yaksibiin al-ithma 


sayukhzawna bima kanu yaqtarifiin: surah al-An'am, 120) 

ertinya: “dan jauhilah atau tinggalkanlah olehmu segala 
pekerjaan dosa (kerja melanggar larangan atau berbuat 
jahat). Yang zahirnya dan yang tersembunyinya; bahawa orang 
yang mengerjakan dosa melangggar larnagan itu akan diberi 
balas jahat yang seadanya dengan perbuatannya itu. “Maka 
apabila seseorang menjauhi dosa dan kejahatan hanya 
oleh sebab iaitu doma dan kejahatan-yakni oleh 
sebab iaitu larangan Allah-adalah perbuatannya enjauhinya 
itu “kerana Allah” tetapi jika ia menjauhinya itu kerana 
takut akan seksa atau balasan jahatnya sahaja, dan bukan 
sebab kerja itu jahat dan salah yakni dilarang Allah, maka 
tidaklah banyak termasuk sifat “kerana Allah” di situ: 
bahkan kurang darjatnya perbuatan itu, kerana iaitu 
bererti jika sekiranya tidak ada balasan seksa dan neraka 
maka bila-bila pun ia sedia akan mengerjakan atau melanggar 
larangan itu.! 
Kedua perkara ini, iaitu perkara berbuat 
kebajikan dan perkara menjauhi kejahatan dan maksiat, 
jika tiada dasar tak ia oleh perasaan “kerana Allah”, hanya 
kerana tujuan yang lain daripada Allah sahaja, maka jatuhlah 
ertinya menyekutukan Allah walaupun pada batin sahaja. Maka 
sebab itulah dalam yang mula-mula disuruh kata kepada Nabi 
kita tadi ada ditambah perkataan (Ia sharika lahu wa bidhalika 
umirtu) ertinya: “tiada sekutu baginya dan itulah yang 
aku telah diperintahkan”. Ada pun apabila kerja-kerja berbuat 
kebajikan dan menjauhi kejahatan atau maksiat itu 
tercampur di dalamnya tujuan yang lain daripada “kerana Allah” 
atau tidak termasuk langsung di dalamnya perasaan “kerana 
Allah” itu, maka jatuhlah mutunya, dan kerap kali hilang 
langsung gunanya dan kebajikannya bagi pihak ruhani. 
Bagaimana pun nyatalah bahawa jika seseorang Islam itu 
umpamanya tiada sembahyang Jumaat, hanya setelah disaman dan 
didenda menurut “undang-undang syariat” yang dibuat oleh kerajaan 
barulah ia datang sembahyang Jumaat; atau jika ia tiada 


berpuasa, dan setelah disaman atau didenda pula atau dipaksa 

dengan apa-apa jalan yang lain barulah ia mahu berpuasa 
sekurang-kurang pada zahirnya; atau oleh sebab ia malu kepada 
orang maka iapun sembahyang dan berpuasa-maka sesungguhnya 
sembahyang dan puada dan sebagainya yang dikerjakan dengan 
sebab-sebab demikian (iaitu sebab-sebab yang mendorong diri luar, 
bukan dari dalam batin hati sendiri) tidaklah 
sekali-kali boleh dibangsakan “kerana Allah” namanya, walau 
pun ada dibaca “Allah Ta'ala” dalam lafaz niatnya atau ada 
diingatkan “kerana Allah” di dalam hati waktu beniat melakukannya 
itu. Ibadat demikian tiadalah berguna dan tiada boleh 
menerbitkan sebarang hasil kebajikan sama ada pada diri 
orang yang mengerjakanna itu atau kepada pergaulan masyarakat 
ibadat demikian itu bukan “ibadat” yang sebenarnya, kerana 
tidak berdiri di atas asas “kerana Allah” hanya asasnya 
kerana manusia, kerana undang-undang atau denda, kerana paksa, 
kerana malu, kerana takut, kerana balasan, maka tidaklah 
ada hargnya barang sedikit pun pada bilainya latihan ikhlas 
dan latihan ruhani ada pun sebabnya terjadi ada 
orang berkelakuan demikian berkenaan dengan ibadat atau 
apa-apa pun kerja kebajikan, tiadalah lain melainkan sebab 
tak betul cara ajaran agamanya dari awal bermula dahulu- 
tidak masuk semangat iman ke dalam hatinya, tiada roh 
agama pada ajaran yang telah diterima atau yang telah diberi 
kepadanya, tidak ada “isi” yang telah diperolehnya daripada 
pelajaran agamanya dahulu kalau ada pun belajar! hanya 
yang telah dapat kepadanya kulit dan kelompang yang kosong, atau 
soleh-solehnya halus-halus benci yang telah sambung jua. 

Ini ialah pada perkara mengerjakan ibadat dan berbuat 
kebajikan pihak akhirat dan untuk asuhnya akhlak dan 
makanan ruhani. Maka sebagaimana pada sembahyang dan puasa 
dan lain-lain ibadat untuk akhlak dan rohani, begitulah 
pula pada kerja-kerja kebajikan seperti bersedekah, menolong-nolong 
orang, mengajar ilmu, memberi nasihat, mengarang kitab, 
dan lain-lain seumpama itu. Sungguhpun kerja-kerja ini termasuk 


sebahagian di dalamnya tujuan jika dunia atau kebajikan dunia, 


tetapi tidaklah juga berapa fedah dan jasanya bagi 
pihak keduniannya itu jika tidak ada perasaan tulus 
ikhlas dan suci besih “kerana Allah” cuma sebagai 
asas dan terasnya. Bahkan terkadang hingga boleh menjadikan 
pihak-ihak atau sekurang-kurangnya cemik-cemik mengangkat kening pula di antara 
orang-orang yang melihat atau mendengar apabila tidak ikhlasnya 
itu. Sekianlah nilainan dari pihak dunia: apalagilah dari 
pihak akhiratnya dan ruhaninya! 

Demikianlah falsafah “kerana Allah” pada perkara berbuat 
baik dalam pengajaran akhlak dan ruhani yang dibawa 
oleh agama Islam. 

Sementara itu mustahaklah pula diingat bahawa sifat 
“kerana Allah” ini sebenarnya bukanlah terkhas dikehendakkan 
pada kerja-kerja ibadat dan berbuat kebajikan sahaja, tetapi 
seperti yang telah disebut tadi selayaknya dikehendaki juga 
pada segala usaha menjauhi jahat dan dosa dan maksiat, 
iaitu pun sebaik-baiknya hendaklah dengan “kerana Allah” juga 
-yakni kerana jahatnya dan salahnya semata-mata, dan kerana 
tiap-tiap yang jahat dan salah itu dilarang oleh Tuhan: 
jadi yang demikian itu pada hakikatnya ialah kerana taatkan 
larangan Allah, dan kerana tiada mahu membangkitkan kemurkaan 
Allah atau melayakkan diri mendapat kemurkaan itu. 

Pendeknya jika dengan cara begini maka adalah menjauhi 
berbuat jahat dan maksiat itu sebenarnya kerana Allah- 
bukan kerana apa-apa yang lain daripada Allah, bukan kerana 
manusia seperti takut kena marah atau kena rotan oleh 
bapa (pada budak- budak), takut diketahui orang, takut 
malu, takut busuk naman, taku kena tangkap atau kena denda 
atau kena jel, takut dapat penyakit; bahkan bukan kerana 
takut kena seksa atau takutkan azab neraka pun! 
Melainkan (diulangi lagi) hanyalah semata-mata kerana 
perkerjaan itu dirasa jahat dan salah, dan oleh itu 
adalah dilarang Allah; kerana yakin dengan sepenuh-penuhnya bahawa 
tiap-tiap yang dilarang Allah itu tetaplah tidak baik, tetaplah 


mendatangkan kejahatan dan mudarat dan kecelaan dan buah 


yang keji bagi diri sendiri, bagi maruah 
bagi harta benda bagi kesihatan zahir dan batin 
iaitu badan, akhlak dan jiwa; dan kerap kali juga 
membawa buah yang keji dan mudarat kepada pergaulan 
masyarakat pula: dan sekalian itu dirasa dalam hati 
sendiri bahawa sebenarnyalah demikian dengan tiada syak lagi. 
Demikianlah pula falsafah “kerana Allah” berkenaan 
menjauhi perbuatan jahat dan salah dalam pengajaran 
akhlak dan ruhani yang didapati di dalam agama Islam. 
Sebetulnya di dalam ajaran Islam tiap-tiap perbuatan 
(amal) yang baik ada ditentukan dan disebutkan balasnya 
bahagian-bahagian atau sekian-sekian sebagaimana tiap-tiap perbuatan yang jahat 
ada ditentukan dan disebutkan balasannya atau seksanya begini-begini 
dan sekian-sekian pula. Aturan begitu memanglah sebahagian 
daripada ketetapan undang-undang tabi'“1 yang telah ditentukan Tuhan 
mengikut adatnya dan sukatan takdirnya dari sedia kala. 
Balasan bagi perbuatan yang baik dan perbuatan yang 
jahat itu telah ditetapkannya sedia akan mendatang sendiri 
apabila dilakukan perbuatan baiknya atau perbuatan jahatnya 
itu sebagai sebab yang menerbitkan musababnya. Ketetapan demikian 
sememang mustahak, bukan sahaja pada undang-undang yang diatur 
oleh Tuhan tetapi pada undang-undang yang diatur oeh manusia 
pun demikian juga: kalau sekian-sekian kerjanya maka sekian-sekian 
gajinya atau uapahnya atau balasannya; kalau sekian-sekian kesalahannya 
maka sekian-sekian dendanya atau hukuman penjarnaya dan sebagainya. 
Akan tetapi tuntutan akhlak yang tinggi adalah menghendaki 
manusia mesti berbuat baik bukan kerana balas itu, 
hanya kerana baiknya jua; dan menhendaki jangan berbuat 
jahat pula bukan kerana takutkan denda dan penjara 
dan sebagainya itu, melainkan hanya kerana jahatnya jua. 
Maka yang demikian itulah yang dikatakan “kerana Allah” iaitu 
bersih daripada tujuan kerana apa-apa yang lain daripada disuruh 
larangan Allah. 
Sebaliknya jikalau sekiranya sekalian perbuatan baik 


jahat kita hanya digantungkan kepada balasan baik atau 

balasan jahatnya yang ditentukan itu sahaja-yakni dengan 
sebab ada balasan baik itulah maka dikerjakan amal yang 
baik. Atau dengan sebab ada balasan denda dan seksa dan 
sebagainya itulah maka dijauhi amal yang jahat atau 
tidak dikerjakan maksiat; kalau tidak oleh sebab ada 
balasan itu tidaklah dikerjakan atau dijauhi masing-masingnya 
itu-sesuangguhnya jikalau demikian, maka nyatalah maasih 
tersangat rendah martabatnya perasaan akhlak yang menerbitkan 
kelakuan demikian itu. Kerana iaitu tidak digantungkan 
kepada perasaan “kerana Allah” yakni bukan dikerjakan 
yang baik itu oleh sebab baiknya semata-mata iaitu disuruh 
dan diredhai Allah; dan bukan pula dijauhi yang 
jahat itu oleh sebab jahatnya semata-mata iaitu dilarang 
Allah dan dimurkainya-pendeknya bukan kerana baik dan 
jahat pada zat perbuatan itu sendiri, hanya kerana 
tamakkan balasan dan takut kena hokum sahaja! 
Sebagai orang Islam kita sayogialah ingat bahawa agama 
kita, sambil menjinjika balasan baik bagi amal yang 
baik dan balasan jahat bagi amal yang jahat, adalah 
pula mensyaratkan bahawa tiap-tiap amal yang baik itu hendaklah 
dikerjakan hasilnya “kerana Allah” dan tiap-tiap kerja yang 
jahat pula hendaklah dijauhi khlasnya “kerana Allah” 
juga-bukan kerana manusia atai kerana apa-apa tujuan 
yang lain daripada Allah, bukan kerana hendak mendapat balas 
nama dan syurga dan sebagainya, dan bukan pula takutkan 
busuk nama dan denda dan seksa neraka dan sebagainya 
pula.... 
Dalam pada itu jika dikurnia Tuhan balasan baik, 
atau “kelepasan” daripada hukumannya, maka kita syukur; dan 
jika tiada dikurnianya pun kita syukur juga; kerana 
ia terlebih tahu bagaimana yang lebih patut, lebih baik dan 
lebih adil dilakukan kepada masing-masing hambanya. 
Demikian falsafah akhlak yang tinggi dalam ajaran Islam 
berkenaan dengan berbuat amal kebajikan dan menjauhi 


amal kejahatan. 

Sekianlah dahulu, dalam makalah yang kedua kelak Insha Allah 
akan diterangkan pula peri perhubungan “kerana Allah” ini 
dengan darjat-darjat berbuat kebajikan dan menjauhi kejahatan. 

(sambungan dari muka 9) 

Amerika memberikan pemerintahan sendiri kepad aorang 
Moro untuk menjalankan agama dengan bebasnya. Pendidikan 
anak-anak emereka mendapat bantuan wang daripada Amerika. 
Amerika telah Berjaya mendamaikan orang-orang Kristian 
Filipina dengan orang Moro. Tetapi satu hal yang sangat-sangat 
diketahui oleh Amerika ialah orang-orang Moro sangat cinta 
kepada tanah air mereka-Midanao dan Sulu. Hingga 
sekarang pulau-pulau itu masih merupakan daerah orang 
Muslimin Filipina. 

Dalam masa pendidikan Jepun orang-orang Kristian banyak 
sekali dibunuh Jepun tetapi orang Moro tidak. Menurut 
“Filiphines China Cultural Journal”: orang Moro 
ialah pahlawan-pahlawan Filipina, kerana selama 377 tahun orang 
Sepanyol tidak berjaya mendudukkan atau mematahkan semangat 
mereka. 

Jumlah penduduk Filipinan pada tahun 1958 ialah 
19, 324, 182 di antaranya empat peratus bergama Islam 
iaitu sebanyak 800 000 mereka bermazhab ahli al-Sunnah dan 
semuanya tinggal di Midanao dan Sulu. 

